# Službeni list L 114I/2023

| | ISSN 1977-0847 |
| --- | --- |
| Službeni list
  Europske unije | L 114I |
| | |
| Hrvatsko izdanje | Zakonodavstvo | Godište 66.2. svibnja 2023. |

ISSN 1977-0847

Službeni list

Europske unije

L 114I

Hrvatsko izdanje

Zakonodavstvo

Godište 66.2. svibnja 2023.

---

| Sadržaj | | II.   Nezakonodavni akti | Stranica |
| --- | --- | --- | --- |
| | | UREDBE |
| | * | Provedbena uredba Komisije (EU) 2023/903 оd 2. svibnja 2023. o uvođenju preventivnih mjera za određene proizvode podrijetlom iz Ukrajine | 1 |

Sadržaj

II.   Nezakonodavni akti

Stranica

UREDBE

*

Provedbena uredba Komisije (EU) 2023/903 оd 2. svibnja 2023. o uvođenju preventivnih mjera za određene proizvode podrijetlom iz Ukrajine

1

| HR | Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.
  Naslovi svih drugih akata tiskani su masnim slovima, a prethodi im zvjezdica. |
| --- | --- |

HR

Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.

Naslovi svih drugih akata tiskani su masnim slovima, a prethodi im zvjezdica.

---

II. Nezakonodavni akti

UREDBE

| 2.5.2023 | HR | Službeni list Europske unije | LI 114/1 |
| --- | --- | --- | --- |

2.5.2023

HR

Službeni list Europske unije

LI 114/1

---

PROVEDBENA UREDBA KOMISIJE (EU) 2023/903

оd 2. svibnja 2023.

o uvođenju preventivnih mjera za određene proizvode podrijetlom iz Ukrajine

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) 2022/870 Europskog parlamenta i Vijeća od 30. svibnja 2022. o privremenim mjerama liberalizacije trgovine (1), a posebno njezin članak 4. stavak 9.,

budući da:

| (1) | Kako bi pružila potporu ukrajinskom gospodarstvu zbog ničim izazvanog i neopravdanog agresivnog rata Rusije protiv Ukrajine koji traje od 24. veljače 2022., Europska unija uvela je Uredbom (EU) 2022/870 mjere liberalizacije trgovine kojima se dopunjuju trgovinske povlastice koje se primjenjuju na ukrajinske proizvode na temelju Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (2) (dalje u tekstu „Sporazum o pridruživanju”). Konkretno, člankom 1. Uredbe (EU) 2022/870 propisana je, među ostalim, suspenzija svih carinskih kvota utvrđenih na temelju Priloga I.-A Sporazumu o pridruživanju. Tim je člankom predviđen i bescarinski uvoz proizvoda obuhvaćenih tim kvotama iz Ukrajine u Uniju. |
| --- | --- |

(1)

Kako bi pružila potporu ukrajinskom gospodarstvu zbog ničim izazvanog i neopravdanog agresivnog rata Rusije protiv Ukrajine koji traje od 24. veljače 2022., Europska unija uvela je Uredbom (EU) 2022/870 mjere liberalizacije trgovine kojima se dopunjuju trgovinske povlastice koje se primjenjuju na ukrajinske proizvode na temelju Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (2) (dalje u tekstu „Sporazum o pridruživanju”). Konkretno, člankom 1. Uredbe (EU) 2022/870 propisana je, među ostalim, suspenzija svih carinskih kvota utvrđenih na temelju Priloga I.-A Sporazumu o pridruživanju. Tim je člankom predviđen i bescarinski uvoz proizvoda obuhvaćenih tim kvotama iz Ukrajine u Uniju.

| (2) | Ruski agresivni rat uvelike je ograničio i pristup Ukrajine crnomorskim lukama te joj tako onemogućio izvoz vlastitih proizvoda u ostatak svijeta i uvoz proizvoda koji su joj potrebni. Kako se ne bi ugrozila globalna sigurnost opskrbe hranom i kako bi se povećala povezanost Ukrajine s Unijom, Komisija je potaknula uspostavu alternativnih prometnih pravaca (dalje u tekstu „koridori solidarnosti između EU-a i Ukrajine”) da bi omogućila bilateralnu trgovinu i pristup Ukrajine globalnim tržištima (3). |
| --- | --- |

(2)

Ruski agresivni rat uvelike je ograničio i pristup Ukrajine crnomorskim lukama te joj tako onemogućio izvoz vlastitih proizvoda u ostatak svijeta i uvoz proizvoda koji su joj potrebni. Kako se ne bi ugrozila globalna sigurnost opskrbe hranom i kako bi se povećala povezanost Ukrajine s Unijom, Komisija je potaknula uspostavu alternativnih prometnih pravaca (dalje u tekstu „koridori solidarnosti između EU-a i Ukrajine”) da bi omogućila bilateralnu trgovinu i pristup Ukrajine globalnim tržištima (3).

| (3) | Zahvaljujući zajedničkim naporima država članica (posebice Poljske, Slovačke, Mađarske, Rumunjske i Bugarske) te naporima Ukrajine, Moldove, drugih međunarodnih partnera i Komisije, koridori solidarnosti između EU-a i Ukrajine postali su glavni oslonac ukrajinskoga gospodarstva i njezina nova poveznica s Unijom te spriječili globalnu krizu opskrbe hranom (4). |
| --- | --- |

(3)

Zahvaljujući zajedničkim naporima država članica (posebice Poljske, Slovačke, Mađarske, Rumunjske i Bugarske) te naporima Ukrajine, Moldove, drugih međunarodnih partnera i Komisije, koridori solidarnosti između EU-a i Ukrajine postali su glavni oslonac ukrajinskoga gospodarstva i njezina nova poveznica s Unijom te spriječili globalnu krizu opskrbe hranom (4).

| (4) | Usprkos mnogim poboljšanjima tijekom proteklih mjeseci, još su prisutna brojna logistička uska grla. Naime, infrastruktura je i dalje nedostatna za suočavanje s naglim porastom prometa, posebice na granicama između Ukrajine i država članica. I dalje je hitno potrebna oprema, a kapaciteti su oskudni, što dovodi do visokih logističkih troškova, a postoji i velik rizik da će skladišni objekti u pogođenim državama članicama brzo dosegnuti puni kapacitet. Stoga treba hitno poboljšati povezanost osiguranjem bolje koordinacije provoza, poboljšanjem infrastrukture te smanjenjem ukupnih logističkih troškova, što će olakšati prijevoz pšenice, kukuruza, uljane repice i suncokretova sjemena podrijetlom iz Ukrajine dublje u Uniju i izvan nje, prema potrebi. |
| --- | --- |

(4)

Usprkos mnogim poboljšanjima tijekom proteklih mjeseci, još su prisutna brojna logistička uska grla. Naime, infrastruktura je i dalje nedostatna za suočavanje s naglim porastom prometa, posebice na granicama između Ukrajine i država članica. I dalje je hitno potrebna oprema, a kapaciteti su oskudni, što dovodi do visokih logističkih troškova, a postoji i velik rizik da će skladišni objekti u pogođenim državama članicama brzo dosegnuti puni kapacitet. Stoga treba hitno poboljšati povezanost osiguranjem bolje koordinacije provoza, poboljšanjem infrastrukture te smanjenjem ukupnih logističkih troškova, što će olakšati prijevoz pšenice, kukuruza, uljane repice i suncokretova sjemena podrijetlom iz Ukrajine dublje u Uniju i izvan nje, prema potrebi.

| (5) | Zbog spomenutih visokih logističkih troškova i uskih grla povećao se uvoz iz Ukrajine u države članice u njezinoj blizini. To je dovelo do zasićenosti skladišnih kapaciteta i logističkih lanaca (posebice u Bugarskoj, Mađarskoj, Poljskoj, Rumunjskoj i Slovačkoj). Te okolnosti utječu na gospodarsku održivost lokalnih proizvođača u navedenim državama članicama. Stoga Komisija smatra da nastaju iznimne okolnosti koje bi mogle utjecati na lokalne proizvođače iz Unije. Zbog hitnosti situacije i neodložne potrebe za rješavanjem tog pitanja, u ovoj je fazi nemoguće provesti ispitni postupak na temelju Uredbe (EU) 2022/870. S obzirom na te okolnosti Komisija smatra da je potrebno hitno djelovanje u obliku preventivnih mjera u skladu s člankom 4. stavkom 9. te uredbe. |
| --- | --- |

(5)

Zbog spomenutih visokih logističkih troškova i uskih grla povećao se uvoz iz Ukrajine u države članice u njezinoj blizini. To je dovelo do zasićenosti skladišnih kapaciteta i logističkih lanaca (posebice u Bugarskoj, Mađarskoj, Poljskoj, Rumunjskoj i Slovačkoj). Te okolnosti utječu na gospodarsku održivost lokalnih proizvođača u navedenim državama članicama. Stoga Komisija smatra da nastaju iznimne okolnosti koje bi mogle utjecati na lokalne proizvođače iz Unije. Zbog hitnosti situacije i neodložne potrebe za rješavanjem tog pitanja, u ovoj je fazi nemoguće provesti ispitni postupak na temelju Uredbe (EU) 2022/870. S obzirom na te okolnosti Komisija smatra da je potrebno hitno djelovanje u obliku preventivnih mjera u skladu s člankom 4. stavkom 9. te uredbe.

| (6) | Stoga je, osim u pogledu izvršenja ugovora koji su potpisani prije stupanja na snagu ove Uredbe, potrebno osigurati da se pšenica, kukuruz, uljana repica i suncokretovo sjeme podrijetlom iz Ukrajine, koji se natječu za iste skladišne kapacitete, puste u slobodni promet ili stave u postupak carinskog skladištenja, slobodne zone ili postupak unutarnje proizvodnje u skladu s Uredbom (EU) br. 952/2013 Europskog parlamenta i Vijeća (5) u svim državama članicama osim u Bugarskoj, Mađarskoj, Poljskoj, Rumunjskoj ili Slovačkoj. |
| --- | --- |

(6)

Stoga je, osim u pogledu izvršenja ugovora koji su potpisani prije stupanja na snagu ove Uredbe, potrebno osigurati da se pšenica, kukuruz, uljana repica i suncokretovo sjeme podrijetlom iz Ukrajine, koji se natječu za iste skladišne kapacitete, puste u slobodni promet ili stave u postupak carinskog skladištenja, slobodne zone ili postupak unutarnje proizvodnje u skladu s Uredbom (EU) br. 952/2013 Europskog parlamenta i Vijeća (5) u svim državama članicama osim u Bugarskoj, Mađarskoj, Poljskoj, Rumunjskoj ili Slovačkoj.

| (7) | Međutim, to ograničenje ne utječe na kretanje te robe u Bugarskoj, Mađarskoj, Poljskoj, Rumunjskoj ili Slovačkoj ili preko tih zemalja u okviru carinskog postupka provoza iz članka 226. Uredbe (EU) br. 952/2013, u drugu državu članicu odnosno zemlju ili područje izvan carinskog područja Unije. |
| --- | --- |

(7)

Međutim, to ograničenje ne utječe na kretanje te robe u Bugarskoj, Mađarskoj, Poljskoj, Rumunjskoj ili Slovačkoj ili preko tih zemalja u okviru carinskog postupka provoza iz članka 226. Uredbe (EU) br. 952/2013, u drugu državu članicu odnosno zemlju ili područje izvan carinskog područja Unije.

| (8) | Komisija je u skladu s člankom 4. stavkom 9. Uredbe (EU) 2022/870 obavijestila Odbor za Carinski zakonik iz članka 5. stavka 1. te uredbe. |
| --- | --- |

(8)

Komisija je u skladu s člankom 4. stavkom 9. Uredbe (EU) 2022/870 obavijestila Odbor za Carinski zakonik iz članka 5. stavka 1. te uredbe.

| (9) | Kako bi se spriječilo špekulativno ponašanje tržišnih subjekata, ova bi Uredba trebala stupiti na snagu na dan objave i primjenjivati se do 5. lipnja 2023., |
| --- | --- |

(9)

Kako bi se spriječilo špekulativno ponašanje tržišnih subjekata, ova bi Uredba trebala stupiti na snagu na dan objave i primjenjivati se do 5. lipnja 2023.,

DONIJELA JE OVU UREDBU:

Članak 1.

Osim za izvršenje ugovora koji su potpisani prije stupanja na snagu ove Uredbe, puštanje u slobodni promet ili stavljanje u postupak carinskog skladištenja, slobodne zone ili postupak unutarnje proizvodnje proizvoda iz Priloga ovoj Uredbi podrijetlom iz Ukrajine dopušteno je u svim državama članicama osim u Bugarskoj, Mađarskoj, Poljskoj, Rumunjskoj ili Slovačkoj.

Članak 2.

Ova Uredba stupa na snagu na dan objave u Službenom listu Europske unije i primjenjuje se do 5. lipnja 2023.

Ova je Uredba u cijelosti obvezujuća i izravno se primjenjuje u svim državama članicama.

Sastavljeno u Bruxellesu 2. svibnja 2023.

Za Komisiju

Predsjednica

Ursula VON DER LEYEN

---

(1)  Uredba (EU) 2022/870 Europskog parlamenta i Vijeća od 30. svibnja 2022. o privremenim mjerama liberalizacije trgovine kojima se dopunjuju trgovinske povlastice koje se primjenjuju na ukrajinske proizvode na temelju Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (SL L 152, 3.6.2022., str. 103.).

1

(2)  
  SL L 161, 29.5.2014., str. 3.

2

(3)  COM/2022/217 final. Komunikacija Komisije Europskom Parlamentu, Vijeću, Europskom gospodarskom i socijalnom odboru i Odboru regija „Akcijski plan za trake solidarnosti između EU-a i Ukrajine za olakšavanje izvoza ukrajinskih poljoprivrednih proizvoda i bilateralne trgovine s EU-om”.

3

(4)  Od svibnja 2022. do ožujka 2023. Ukrajina je koridorima solidarnosti između EU-a i Ukrajine izvezla više od 63 milijuna tona robe, među ostalim 32 milijuna tona žitarica i uljarica, čime je ostvarila prihod od više od 26 milijardi EUR. Trake solidarnosti omogućile su Ukrajini i da uveze gotovo 23 milijuna tona robe, što je poduzećima iz EU-a donijelo prihod od više od 48 milijardi EUR.

4

(5)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).

5

---

PRILOG

| Naziv proizvoda | Oznaka robe |
| --- | --- |
| Pšenica |
| Pšenica i suražica | 1001 |
| Kukuruz |
| Kukuruz | 1005 |
| Uljana repica |
| Sjeme uljane repice, neovisno je li lomljeno ili ne | 1205 |
| Suncokretovo sjeme |
| Suncokretovo sjeme, neovisno je li lomljeno ili ne | 1206 |

Naziv proizvoda

Oznaka robe

Pšenica

Pšenica i suražica

1001

Kukuruz

Kukuruz

1005

Uljana repica

Sjeme uljane repice, neovisno je li lomljeno ili ne

1205

Suncokretovo sjeme

Suncokretovo sjeme, neovisno je li lomljeno ili ne

1206

---